ddrg/super_eurlex huggingface dataset:
18.

juhib tähelepanu asjaolule, et COVID-19 teemal esitati arvukalt petitsioone, mille petitsioonikomisjon vaatas läbi ja millele ta vastas 2020. aastal, enamasti kiirmenetluse teel; rõhutab, et enamikus nendest petitsioonidest nõuti kodanike põhiõiguste ja -vabaduste kaitsmist erakorraliste meetmete, sealhulgas liikumispiirangute eest, COVID-19 vaktsiinide väljatöötamise, ostmise ja levitamise läbipaistvust; rõhutab, et need petitsioonid sisaldasid ka küsimusi ravivõtete, kaitsevahendite ning tervisekriisi ohjamise hindamise kohta liikmesriikides; tuletab samuti meelde, et paljud petitsiooni esitajad väljendasid muret riiklike erakorraliste meetmete, sealhulgas liikumispiirangute mõju pärast demokraatiale, õigusriigile ja põhiõigustele, seades kahtluse alla reisi- ja tööpiirangud, samuti selle pärast, et alguses liikmesriigid sisepiiridel piirikontrolli ei koordineerinud, mis takistas liikumisvabadust Schengeni alal ja tekitas probleeme eeskätt paljudele piirialatöötajatele, üliõpilastele ja eri kodakondsusega paaridele; samuti kurdeti samuti tühistatud lendude ja reiside haldamise üle pandeemia ajal ning asjaomaste lennuettevõtjate kompenseerimise põhimõtete üle; tuletab meelde, et kõik piiravad meetmed peavad olema vajalikud, proportsionaalsed ja ajutised; rõhutab, et ELi õiguse tulemusliku, võrdse ja ühesuguse kohaldamise tagamine on äärmiselt oluline õigusriigi põhimõtte toetamiseks, mis on ELi lepingu artikli 2 kohaselt üks liidu ja selle liikmesriikide alusväärtusi isegi selliste kriiside ajal, nagu COVID-19 pandeemia; on seisukohal, et eelkõige suurte kriiside ajal on petitsioonide kiire ja tõhus menetlemine vältimatu tingimus, et taastada kodanike usaldus ELi institutsioonide vastu;
18.

kordab oma nõudmist, et Euroopa Liit käivitaks artikli 85 lõike 3 punkti b, et nõuda ühiskomitee viivitamatut kokkukutsumist seoses lepingu rikkumisega Kuuba valitsuse poolt, mis kujutab endast kiireloomulist erijuhtumit, mis võib kaasa tuua lepingu peatamise demokraatlike põhimõtete pideva, raske ja olulise rikkumise ning inimõiguste ülddeklaratsioonis sätestatud kõigi põhiliste inimõiguste ja põhivabaduste mitteaustamise tõttu, mis on selle lepingu oluline osa, nagu on sätestatud artikli 1 lõikes 5, ja toonitab, et need probleemid on endiselt lahendamata, hoolimata arvukatest üleskutsetest seda teha;
F.

arvestades, et organisatsiooni Memorial kaks juriidilist isikut, s.o ühing International Memorial ja inimõiguste keskus Memorial, on praegu likvideerimise ohus; arvestades, et 11. novembril 2021. aastal anti ühingule International Memorial teada, et Venemaa Föderatsiooni peaprokurör on esitanud hagi, milles taotletakse ühingu tegevuse lõpetamist, sest väidetavalt on see korduvalt rikkunud Venemaa nn välisagentide seadust ja eelkõige ei ole see teatavatele avaldatud materjalidele kandnud märget „välisagent“; arvestades, et 12. novembril 2021. aastal teavitati inimõiguste keskust Memorial sarnasest hagist, mille esitas Moskva prokuratuur, kes tugines lisaks muule ka kaebustele, et keskuse artiklites õigustatakse väidetavalt terrori- ja äärmusorganisatsioonide tegevust, sest valitsusvälise organisatsiooni veebisaidil avaldati poliitvangide nimekirjad ja avaldused, milles muu hulgas kaitstakse krimmitatarlaste ja Jehoova tunnistajate inimõigusi; arvestades, et inimõiguste keskuse Memorial kohtumenetlus algas 23. novembril 2021. aastal ja ühingu International Memorial oma 25. novembril 2021. aastal; arvestades, et inimõiguste keskuse Memorial järgmine kohtuistung toimub 16. detsembril 2021. aastal ja ühingu International Memorial oma 28. detsembril 2021. aastal;
21.

kinnitab, et CTBT jõustumine ja ratifitseerimine on endiselt ELi massihävitusrelvade leviku tõkestamise strateegia oluline eesmärk, kuna see on tugev usaldust suurendav vahend; märgib, et CTBT on ratifitseerinud 170 riiki, ja juhib tähelepanu sellele, et CTBT jõustumiseks peavad seda tegema veel kaheksa riiki; kiidab ELi diplomaatilisi püüdlusi jõuda riikideni, kes ei ole lepingut allkirjastanud, et tungivalt paluda neil võtta kohustus CTBT ratifitseerida ja seda üldiselt järgida; väljendab heameelt ELi toetuse, sealhulgas rahalise toetuse üle CTBT organisatsiooni ettevalmistuskomisjoni tegevusele, mille eesmärk on tugevdada organisatsiooni kontrolli- ja järelevalvesuutlikkust; kutsub kõiki riike, kes ei ole CTBTd allkirjastanud, üles sellega ühinema ning nõuab tungivalt, et kõik riigid, kes on CTBT allkirjastanud, kuid ei ole seda ratifitseerinud, ratifitseeriksid selle; kutsub kõiki riike üles hoiduma tuumarelvakatsetustest;
11.

peab kahetsusväärseks, et Nicaragua välisminister denonsseeris 19. novembril 2021. aastal välja antud ARO harta, ning rõhutab, et see otsus sulgeks riigile ka juurdepääsu Ameerika Riikide Arengupanga poolsele rahastamisele ja tähendaks loobumist oma piirkondlikest inimõiguste kaitsmise mehhanismidest; tuletab meelde, et kuigi Nicaragua loobus harta kohaldamisest, on tema suhtes endiselt siduvad niisugused kohustused, mis tulenevad muudest ARO dokumentidest, sealhulgas Ameerika inimõiguste konventsioonist; toonitab, et niisuguse taganemise jõustumine võib võtta aega kuni kaks aastat;
46.

märgib, et paljude ELi tööstussektorite ja teenuste ümbersuunamine ringmajandusele nõuab erioskusi ja -pädevust, et tagada suur keskkonnatoime ja töötajate ohutus, ning rõhutab konkreetset rolli, mida selles asjus mängivad esmategutsejad, VKEd ja idufirmad; märgib lisaks, et kaevandussektor on üha rohkem automatiseeritud, samas kui ringlussevõtt ja ümbertöötlemine on ikka veel tööjõumahukamad; rõhutab, kui oluline on säilitada, arendada ja luua ELis asjakohaseid teadmisi ja oskusi kaevandus- ja töötlemistehnoloogiate ning ringlussevõtu ja muude asjakohaste tehnoloogiate valdkonnas nii seoses kriitilise tähtsusega toorainete kui ka nende töötlemise kõrvalsaadustega, kuna mõnda neist saab kasutada kõrgtehnoloogiliste keemiatoodete tootmiseks; märgib kahetsusega, et praegu ELis kaevandatud toorained tuleb sageli eksportida rafineerimiseks Aasiasse, sest ELis on asjakohane oskusteave ja tehnoloogia kadunud ning see kujutab endast veel üht sõltuvust;
163.

märgib, et patendikaitse on ettevõtete jaoks peamine stiimul innovatsiooni investeerimiseks ja uute ravimite tootmiseks; märgib samas, et patentide väljatõrjuv mõju võib viia turu piiratud pakkumiseni ning ravimite ja farmaatsiatoodete piiratud kättesaadavuseni; rõhutab tõsiasja, et tuleb leida tasakaal ühelt poolt patentide väljatõrjuva mõju kaudu innovatsiooni soodustamise ja teiselt poolt ravimite kättesaadavuse tagamise ja rahva tervise kaitse vahel; tuletab meelde, et ravimit turustav ettevõte võib kasutada andmete ainuõigust kaheksa aasta jooksul alates esimese müügiloa saamisest vastavalt määruse (EÜ) nr 726/2004 artikli 14 lõikele 11; palub komisjonil teha ettepaneku selle määruse läbivaatamiseks, et näha ette võimalus lubada tervisekriisi korral anda ajutiselt sundlitsentse, et võimaldada elupäästvate ravimite geneeriliste versioonide tootmist; tuletab meelde, et see on üks Maailma Kaubandusorganisatsiooni intellektuaalomandi õiguste kaubandusaspektide lepingus juba sisalduvatest rahvatervisealastest paindlikest võimalustest patendikaitse valdkonnas, mis kinnitati 2001. aasta Doha deklaratsioonis; kutsub komisjoni üles tagama, et ELi vabakaubanduslepingute rakendamine ei mõjutaks intellektuaalomandi õiguste kaubandusaspektide lepingus sätestatud paindlikkuse kasutamise võimalust, ning andma liikmesriikidele suuniseid, et julgustada vabatahtlikku litsentsimist kohese kohustusliku litsentsimise asemel; rõhutab, et vabakaubanduslepingutes ei tohiks keskenduda üksnes intellektuaalomandi standardite jõustamisele kolmandates riikides, vaid nendes peaks arvesse võtma mõju geneerilistele ja sarnastele bioloogilistele ravimitele ELis ja kolmandates riikides ning tagama regulatiivsete standardite kooskõlastamise;
84.

kordab oma palvet laiendada kogu maailmas rakendatava inimõiguste rikkujate vastase ELi sanktsioonirežiimi kohaldamisala, et kaasata ka korruptsioonitegevus, mille eesmärk oleks tagada, et inimõiguste rikkujate majanduslikud ja rahalised toetajad võetakse tõhusalt sihikule; tõstab esile komisjoni alternatiivset võimalust esitada seadusandlik ettepanek, et võtta vastu uus temaatiline sanktsioonirežiim, et võidelda ÜRO korruptsioonivastase konventsiooni alusel määratletud tõsiste korruptsioonitegudega; rõhutab, et vaja on kogu maailmas rakendatava inimõiguste rikkujate vastase ELi sanktsioonirežiimi pideva tulemusliku rakendamise strateegiat, mis oleks kooskõlas nii ELi muu välispoliitikaga, eelkõige inimõigustealase poliitikaga, kui ka kehtivate sanktsioone käsitlevate rahvusvaheliste raamistikega; rõhutab, et kogu maailmas rakendatav inimõiguste rikkujate vastane ELi sanktsioonirežiim peab austama põhimõtet, et kooskõlas rahvusvahelise kriminaalõiguse ja humanitaarõigusega ei tohi sihikule võetud riigis negatiivselt mõjutada üldist elanikkonda; tuletab meelde, et piiravate meetmete sidus ja ühtne kohaldamine kõigis liikmesriikides on ELi välistegevuse usaldusväärsuse ja tõhususe eeltingimus; tunneb heameelt komisjoni teadaande üle, et 2021. aasta lõpuks vaatab ta läbi sanktsioone kahjustavad tavad ning liikmesriikide kehtivad kohustused anda sanktsioonide rakendamisest ja jõustamisest aru; nõuab tungivalt, et komisjon oma rollis aluslepingute täitmise järelevalvajana ja komisjoni asepresident ning liidu välisasjade ja julgeolekupoliitika kõrge esindaja kui ELi välispoliitika ühtsuse, sidususe ja tõhususe eest vastutav isik tagaksid, et liikmesriigid reageerivad ELi võetud piiravate meetmete mittejärgimisele tõhusalt, proportsionaalselt ja hoiatavalt;
4.

tunneb heameelt töö alustamise üle strateegilise kompassi kallal, mis tähendab enneolematuid strateegilisi mõttetalguid ning mis peaks valmima märtsis 2022; rõhutab, et strateegilise kompassi väljatöötamine on lähtepunktiks Euroopa ühise kaitse rakendamiseks kooskõlas ELi lepingu artikli 42 lõike 2 sätetega ja ÜJKP määratlemiseks ning et see on oluline samm tõelise Euroopa kaitsekoostöö liidu suunas, mis võtab arvesse liikmesriikide konkreetset põhiseaduslikku olukorda; leiab, et strateegilise kompassiga tuleks julgeoleku- ja kaitsevaldkonnas arendada suuremat ühtekuuluvust; rõhutab, et väga multipolaarses maailmas, kus suurriikide vaheline konkurents on suurenenud, võib liidu ühine pingutus aidata kaasa ELi liikmesriikide julgeoleku tagamisele ning et ELi tugevat kaitsepoliitikat on vaja selleks, et ELil oleks vahendid tõhusaks tööks rahu, inimeste julgeoleku, demokraatia ja kestliku arengu nimel; rõhutab, et Euroopa kaitsekoostöö liit oleks osa ELi seatud eesmärgist saavutada strateegiline autonoomia; märgib, et sellega seoses seisneb vastus liidu ja selle liikmesriikide välisjulgeolekuga seotud väljakutsetele eelkõige suutlikkuse kinnitamises ja praktilises rakendamises kriisiolukordade paremaks hindamiseks, kiiremaks otsustamiseks ja jõulisemaks tegutsemiseks, kui asjaolud seda nõuavad, tehes seda vajaduse korral iseseisvalt, et kaitsta oma huve ja väärtusi, austades samas liite ja partnerlussuhteid; märgib, et see arendaks julgeoleku- ja kaitsevaldkonnas liidu suuremat sidusust; on veendunud, et on hädavajalik arendada välja tõeline Euroopa julgeoleku- ja kaitsekoostöö liit, mis hõlmab kõiki sõjalisi ja tsiviiljulgeoleku aspekte, vahendeid, eelarveid ja võimeid ning kogu konfliktitsüklit alates ennetamisest kuni konfliktijärgse stabiliseerimiseni ning mis põhineb kaasaegsel, progressiivsel ja tugeval inimeste julgeoleku kontseptsioonil, mis vastab ELi kodanike ja kohaliku elanikkonna julgeolekunõuetele ning riigiasutuste julgeolekule ja stabiilsusele; nõuab tungivalt, et EL suurendaks oma institutsioonilist suutlikkust konfliktide ennetamise ja vahendamise, dialoogi ja pingete leevendamise valdkonnas;
M.

arvestades, et eskaleeruv vägivald on viinud olukorrani, kus Burkina Fasost on saanud üks kõige kiiremini süvenevaid tsiviilelanikkonna ümberasumise ja kaitse kriise maailmas, mille käigus on ümber asunud vähemalt 1,6 miljonit inimest; arvestades, et üle 19 000 Burkina Faso elaniku on põgenenud Côte d’Ivoire’i, Malisse, Nigerisse ja Benini; arvestades, et riigisiseste põgenike arv suurenes eelmisel aastal rohkem kui 1,5 miljonini ehk 50 %; arvestades, et Saheli piirkonnas toimub enneolematult suur väljaränne maapiirkondadest, kuna ümber asuma sunnitud inimesed liiguvad linnapiirkondadesse, kus nad põrkavad kokku uute ohtudega; arvestades, et riigisiseste põgenike puhul ähvardavad eriti suured ohud naisi ja noori, sealhulgas seksuaalne ja tööalane ärakasutamine, sooline vägivald, sunniviisiline sõjategevusse värbamine ja inimkaubandus; arvestades, et äärmist vaesust kannatavad Burkina Fasos kõige rohkem naised, kellel on hariduse omandamiseks meestega võrreldes poole vähem võimalusi;
20.

tunneb heameelt EKP otsuse üle soovitada töötada välja tegevuskava, et lisada omanike kasutuses olevate eluasemetega seotud kulud ühtlustatud tarbijahinnaindeksisse, et paremini kajastada inflatsioonimäära, mis on kodumajapidamiste jaoks võrreldav ja asjakohane, kuna eluasemekulud on pidevalt kasvanud, ning kavandada teadlikumaid rahapoliitika operatsioone; on siiski seisukohal, et ühtlustatud tarbijahinnaindeks kajastab praeguses määratluses kodumajapidamiste poolt kaupadele ja teenustele tehtavate tegelike kulutuste muutust; on seisukohal, et metoodika, mille eesmärk on eraldada investeerimiskomponent tarbimiskomponendist, peaks tagama selle, et eluasemehinna märkimisväärse tõusu tegelik mõju tarbijakuludele oleks piisavalt arvesse võetud; tunnistab, et nende kulude lisamine on mitmeaastane projekt; rõhutab, et selline samm võib tuua kaasa hinnaindeksite tõusu ja viia inflatsiooni vähemalt ajutiselt keskpika perioodi eesmärgist kõrgemale, vähendades seega EKP manööverdamisruumi; kutsub EKPd üles sellisteks riskideks valmistuma ja neid mõjusalt käsitlema;
48.

on veendunud, et liidu ja selle liikmesriikide vastutus ja roll on teha rohkem, et säilitada Euroopa integratsiooniprotsess, kaitsta Euroopa väärtusi ja põhimõtteid, sealhulgas lojaalse koostöö põhimõtet, ning vältida EList väljaastumise kordumist; peab sellega seoses kahetsusväärseks Euroopa Parlamendi ja selle komisjonide vaoshoitust ja piiratud osalemist enne Ühendkuningriigi referendumit, mis jättis Ühendkuningriigi kodanikud, kes olid tol ajal ELi kodanikud, ilma täieliku juurdepääsuta teabele ELi toimimise ja väljaastumise tagajärgede kohta; rõhutab, et tuleks kehtestada kaitsemeetmed tagamaks, et avalik arutelu, mis eelneb ELi lepingu artikli 50 käivitamisele liikmesriigi poolt, võimaldab asjaomastel kodanikel teha teadlikke otsuseid; nõuab, et liikmesriigid ja EL annaksid ELi kodanikele järjepidevalt ulatuslikku teavet Euroopa Liidu toimimise, selle tegevusvaldkondade, otsustusprotsesside, ELi kodanike õiguste ja EList lahkumise tagajärgede kohta; on sellega seoses seisukohal, et Euroopa tuleviku konverents pakub võimalust tugevdada dialoogi kodanike ja kodanikuühiskonnaga Euroopa Liidu teemal ja selle üle, kuidas see peaks arenema; ergutab komisjoni esitama ettepanekut, mis võimaldaks Euroopa tasandi erakondadel rahastada ELi lepingu või ELi toimimise lepingu rakendamisega seotud referendumikampaaniaid;
C.

arvestades, et komisjoni delegeeritud määrusega (C(2021)7701), millega täiustatakse Euroopa Merendus-, Kalandus- ja Vesiviljelusfondi, muudetakse need tingimused veelgi ebasoodsamaks, kuna vastuvõetamatus rakendub teise rikkumise puhul ja juba seitsme punktiga ning selle arvutamise aluseks on kaks kuud iga punkti eest, mis ei näi olevat proportsionaalne ega nimetatud määrusega kooskõlas;
m)

tõhustada ELi välistegevuse rahastamisvahendite alla kuuluvaid programme, et toetada korruptsioonivastase võitluse suutlikkuse suurendamist, tuginedes läbipaistvuse, vastutuse, mittediskrimineerimise ja sidusrühmade sisulise osalemise põhimõtetele ning kooskõlas neid vahendeid käsitlevate asjakohaste määrustega; suurendada ELi kulutuste tõhusust, lisada selged programmi eesmärgid ja ajakavad; suurendada oma ametliku arenguabi läbipaistvust ja aruandluskohustust, et täita rahvusvaheliselt kokkulepitud arengu tõhususe põhimõtetes sätestatud standardeid; töötada välja terviklik riskijuhtimissüsteem, et vältida ELi rahaliste vahenditega korruptsioonile kaasaaitamist, näiteks sidudes eelarvetoetuse korruptsioonivastase võitluse eesmärkidega ja pöörates erilist tähelepanu rakendamise järelevalvele; kontrollida rangelt ELi rahastatavaid projekte kolmandates riikides ja tagada, et neid ei kasutaks ebaseadusliku tegevuse rahastamisvahenditena; kehtestada auditid, et kontrollida, kas neid vahendeid kasutatakse kooskõlas iga rahastamisvahendi puhul määrustes sätestatud eesmärkidega; peatada eelarvetoetuse andmine riikides, kus korruptsioon on laialt levinud ja kus ametiasutused ilmselgelt ei võta tõsiseltvõetavaid meetmeid, ent tagada samal ajal, et abi jõuab tsiviilelanikkonnani muude kanalite kaudu; pöörata ELi rahastamise puhul erilist tähelepanu kolmandate riikide avaliku sektori varade usaldusväärsele haldamisele kooskõlas ELi finantsmäärusega ning toetada OECD jõupingutusi riigiettevõtete üldjuhtimise parandamiseks; uurida võimalust luua piisavate volituste, eksperditeadmiste ja vahenditega ELi korruptsioonivastane rakkerühm, et viia kolmandates riikides läbi uurimisi ja hindamisi ning anda tehnilist ja operatiivabi, sealhulgas koostada kohandatud reformikavasid riikidele, kes saavad ELi rahalisi vahendeid, kellel puudub piisav suutlikkus korruptsiooniga võitlemiseks ja kes soovivad tugevdada koostööd ELiga; julgustada ELi delegatsioone ja liikmesriikide saatkondi andma korrapäraselt aru korruptsioonist ja pakkuma ELi delegatsiooni töötajatele tehnilist koolitust, et nad suudaksid lahendada selle valdkonna probleeme ja pakkuda lahendusi konkreetse riigi kontekstis;
B.

arvestades, et ÜRO andmetel hukati 2021. aasta 1. jaanuarist kuni 1. detsembrini Iraanis vähemalt 275 inimest, sealhulgas vähemalt kaks alaealist õigusrikkujat ja kümme naist; arvestades, et Iraanis on maailma kõige suurem arv hukkamisi elaniku kohta; arvestades, et Iraani ametivõimud on teinud surmamõistvaid otsuseid meeleavaldustega seotud süüdistuste puhul ja hukanud inimesi, keda süüdistati seoses laiaulatuslike meeleavaldustega, kuid nad ei ole läbipaistvalt uurinud ränki süüdistusi, mille kohaselt julgeolekutöötajad kasutasid meeleavaldajate vastu ülemäärast ja surmavat jõudu; arvestades, et Iraanis piinatakse sageli vange, mis tekitab kahtlust, et vangidele määratakse surmanuhtlus valetunnistuste alusel kuritegude eest, mida nad ei ole toime pannud;
M.

arvestades, et 2022. aasta mais toimuvate valimistega seoses on tulnud teateid, et Filipiinide küberruumis on sagenenud laimu-, viha- ja desinformatsioonikampaaniad ning kasvanud nn trolliarmeede hulk; arvestades, et sotsiaalmeedia on Filipiinidel peamine teabeallikas; arvestades, et sellised rünnakud on suunatud eelkõige naiste ja vähemusrühmade vastu; arvestades, et hiljuti kustutati rämpsposti- ja manipuleerimisreeglite rikkumise tõttu enam kui 300 sotsiaalmeediakontot; arvestades, et Filipiinide parlament võttis internetis toimuvate kuritarvituste vastu võitlemiseks vastu seaduse, millega nõutakse sotsiaalmeedia kasutajatelt uue konto loomisel oma õigusliku identiteedi registreerimist; arvestades, et on põhjust karta, et valitsus võib seda seadust ajakirjanike ja kodanikuühiskonna ründamiseks kuritarvitada; arvestades, et Filipiinide ametivõimud ei ole kutsunud ELi valimisvaatlusmissiooni läbi viima;
8.

märgib, et komisjon on tunnistanud, et vaktsiinide turul valitseb tihe konkurents; on veendunud, et Euroopa kodanike huvides on tagada COVID-19 vaktsiinide eelostulepingute ja ostulepingute osas selgus ja läbipaistvus ning et see peab olema ülimuslik tootjate nõudmise suhtes kehtestada konfidentsiaalsusklauslid; rõhutab, et eriti seoses COVID-19 kriisiga on ülimalt oluline usaldus kodanike ja institutsioonide vahel; ergutab ombudsmani jätkama oma uurimisi ja paluma komisjonil avaldada ülalnimetatud eelostulepingute ja ostulepingute redigeerimata versioonid; nõuab tungivalt, et komisjon tagaks COVID-19 vaktsiinide uurimise, väljatöötamise, ostmise ja levitamise kõigi üksikasjade täieliku läbipaistvuse, avaldades eelostulepingute ja ostulepingute redigeerimata versioonid ning seades kõigi üksikasjade avalikustamise tulevastes COVID-19 vaktsiine käsitlevates lepingutes farmaatsiaettevõtetega peetavate edasiste läbirääkimiste eeltingimuseks; rõhutab, et igasugune läbipaistvuse puudumine COVID-19 pandeemia kontekstis on vastuolus kodanike õigusega saada teavet ning õhutab väärinfo levitamist ja usaldamatust;
110.

rõhutab tiinete emasloomade kaitsetust, sest neil on väga spetsiifilised bioloogilised vajadused ja nad on eriti kaitsetud transpordi ajal, mis võib teekonna ajal põhjustada tiinuse katkemise või poegimise, mis toob sageli kaasa järglase ja/või emaslooma surma; on seisukohal, et tiinete loomade vedamist tuleb vältida, ning on seisukohal, et tiinete loomade vedu tiinuse viimase kolmandiku ajal tuleks piirata maksimaalselt nelja tunniga, arvestades, et neil on suurem oht kannatada transpordi ajal heaolu halvenemise tõttu; nõuab rohkem teadusuuringuid, et töötada välja täpsemad meetodid tiinusaja määramiseks ja tiinuse staadiumi alusel transpordikõlblikkuse hindamiseks; kutsub liikmesriikide ametiasutusi üles olema väga valvsad tagamaks, et ei veeta sobimatuid loomi, eelkõige tiineid emasloomi, kelle puhul on ületatud määrusega (EÜ) nr 1/2005 lubatud maksimaalne tiinusperiood;
A.

arvestades, et komisjoni delegeeritud määruse artiklis 3 on sätestatud, et juhud, mil identiteediandmeid võib käsitada sarnastena, on sätestatud selle II lisas;
C.

arvestades, et ajavahemikul 1. juulist 2020 kuni 2021. aasta lõpuni vahistas Hongkongi politsei kooskõlas riikliku julgeoleku seadusega või andis korralduse vahistada vähemalt 139 inimest; arvestades, et 2021. aasta lõpu seisuga oli ametlik süüdistus esitatud 94 inimesele, kellest 60 olid eelvangistuses; arvestades, et riikliku julgeoleku seaduse alusel on rahumeelset poliitiliste vaadete väljendamist ebaproportsionaalselt piiratud ja isegi kriminaliseeritud; arvestades, et silmapaistvatele aktivistidele, nagu Chow Hang-tung, on esitatud süüdistus selle eest, et nad julgustasid kodanikke süütama küünlaid Tiananmeni väljaku ohvrite mälestuseks, ning arvestades, et Hongkongi ühendus Hiina patriootlike demokraatlike liikumiste toetuseks lõpetas tegevuse pärast seda, kui ametivõimud kasutasid Tiananmeni iga-aastast küünaldega mälestusüritust, mida rühmitus oli 30 aastat korraldanud, tõendina selle kohta, et ta ohustab riiklikku julgeolekut; arvestades, et riikliku julgeoleku seadusega rikutakse jämedalt põhimõtet „üks riik, kaks süsteemi“ ning Hiina ja Suurbritannia ühisdeklaratsiooni;
6.

toetab kindlalt pingutusi, mida UNITAMS on teinud, et poliitilise kriisi lahendamiseks peetavaid arutelusid hõlbustada; kutsub kõiki Sudaani poliitilisi osalejaid üles selles dialoogis osalema, et kooskõlas 2019. aasta põhiseadusliku deklaratsiooniga jätkata üleminekut tsiviilvalitsusele ning täita Sudaani kodanike soov suurema vabaduse, demokraatia, rahu, õigluse ja heaolu järele; on kindlalt seisukohal, et uue tsiviilpeaministri ja -valitsuse ametissenimetamine peaks põhinema üksnes Sudaani sisedialoogil, et tagada nende usaldusväärsus ja aktsepteerimine Sudaani kodanikuühiskonna poolt, kes on selgelt näidanud, et ta ei tunnusta ühtki autoritaarset valitsust ning soovib tõelist ja püsivat üleminekut demokraatiale; kutsub kõiki piirkondlikke osalejaid üles tegutsema heas usus, toetama tsiviilvalitsust ja hoiduma toetamast kiirreageerimisjõude, mille liikmed tuleb Sudaani avaliku julgeoleku huvides politsei- ja õiguskaitsetööst viivitamata eemaldada;